পঞ্চমত, নুরেমবার্গ ট্রাইব্যুনাল বিতর্কিত হয়েছিল যে সব কারণে তার অন্যতম হলো ‘অপরাধ সংঘটনের সময় আইনের অস্তিত্ব না থাকা’ (Ex Post Facto Law)। ঢাকা ট্রাইব্যুনালে একই অভিযোগ এসে যায়। এতে অধিকতর জোরালো অভিযোগ হলো আব্দুল কাদের মোল্লার ক্ষেত্রে ট্রাইব্যুনালের রায়ের পর সর্বোচ্চ শাস্তি দেয়ার জন্য আইনে সংযোজনী আনা হয়েছে। গণজাগরণ মঞ্চ থেকে ফাঁসির দাবির প্রেক্ষিতে আইনে পরিবর্তন আনা হয়। অতি স্বতঃসিদ্ধ কথা ‘সাধারণের মতামত চপল’ (Public Opinion is Fickle)। চপলতা বিচারকার্যক্রমের অন্তরায়। অথচ ট্রাইব্যুনালের আইন পরিবর্তন হয় সাধারণের দাবি (Public Opinion) এর ভিত্তিতে। ইতঃপূর্বে বিশ্বের অন্যকোনো ট্রাইব্যুনালে এরূপ করা হয়নি। এটি শুধু ট্রাইব্যুনালকে বিতর্কিত করেনি বরং পুরো বিচারিক আইনি ভিত্তিকে কলঙ্কিত করে দিয়েছে। এতে বোঝা যায়, কতিপয় ব্যক্তির আক্রোশ চরিতার্থ করার জন্য ট্রাইব্যুনালের জন্ম হয়েছে। যার সর্বপ্রথম বলির পাঁঠা হলেন আব্দুল কাদের মোল্লা।